text:
Ræðuleikarnir í París vísa alt ov væl, at okkara samfelagsskipan og okkara mannarættindi eru hótt. Vit mugu ongantíð góðtaka, ella bera í bøtuflaka fyri tílíkum álopum sum hesum. Tí hetta er ikki bara eitt hópdráp, hetta er eitt álop á okkara grundvirði sum samfelag.
Talufrælsið er ein av grundarsteinunum, ið vit byggja okkara fólkaræði á, hetta er eini mannarættindi, og mannarættindi skulu virðast! Tey eru ikki til forhandlingar!
Tí velji eg eisini at deila omanfyristandandi mynd, Je Suis Charlie, ið merkir stutt “Eg eri Charlie”. Í nátt eru vit, sum vilja frælsi og mannarættindi, Charlie.
Charlie Hebdo er vorðið ímyndin av talufrælsinum, og stríðnum fyri hesum frælsi.
Í kjalarvørðinum av ræðuligu hendingini hava høgravendir ekstremistar válgað sær í henni, og brúkt hana sum eitt kærkomið amboð í sínum ófantaliga ágangi móti øllum muslimum.
Í besta ekstremist anda, skera tey allar muslimar yvir ein kamb, og brúka hesa ræðuligu hending sum bensin til hatrið móti fremmandum. Hetta er ikki í Charliesa anda, tí blaðið hevur nevniliga speirikið alla ekstremismu, og arbeitt fyri frælsi og móti allari kúgan.
Eg haldi tað vera fúlt, at ekstremistar brúka hesa hending til gagns fyri sína hatursherferð.
Vit moderatu mugu standa saman móti ekstremistum, bæði teimum muslimsku og teimum, ið vit hava innanfyri okkara egnu bøgarðar.
Tónin á Facebook millum føroyingar seinastu dagarnar, síðan løgmaður boðaði frá, at hann vildi, at vit skuldu taka í móti flóttarfólki, ræðir meg. Tað rákið, ið tónin umboðar er eksploderaði aftaná álopið á Charlie Hebdo. Eg eri sannførdur, at hetta rák, er ein stór hóttan móti mannaættini.
Eg skilji ikki hvat projektið hjá føroysku hatursprofetunum er, nógv av teimum hava ongantíð hitt ein muslim, hava búð í Føroyum alt sítt lív, men er hjartaliga sannførd um, at islam og sostatt allir muslimar eru eitt problem, tað er ræðuliga viktikt, at siga hetta so ofta sum tilber. Men hvat ætla tey, tað loysir so einki at svína fólk til. Hvat er teirra loysn? Vilja tey avrætta allar muslimar? Læsa teir inni í Miðeystri og so bumba Miðeystur? Hvat er teirra projekt?
Eg havi skilt, at føroyskir ekstremistar hava eina hemmiliga losju á Facebook, har tey undir heitinum “Frælsi frá kúgan” øsa hvønn annan upp. Eg endaði í kjaki við nógvar av hesum ekstremistum á Facebook í gjár, og ein teirra viðgekk, at hann hevði eitt ynski um, at læsa allar muslimar inni í Miðeystri og atombumba teir, men ein av fremstu talsmonnunum hjá ekstremistunum var skjótur at strika boðini.
Eg ræðist!
Lat okkum ístaðin gevast at krúpa út í ekstremismuna. Lat okkum øll, óansæð átrúna, politiska sannføring ella húðarlit savnast um næstrakærleikan og tolsemi,. Lat okkum ikki gera mun á fólki, soleiðis at vit ikki stoyta eitt nú muslimskan ungdóm frá okkum, so tey enda í ekstremum islamiskum felagsskapum, har tey fáa pláss og kenna seg vird. Lat okkum síggja hesi menniskju sum týdningarmiklar ressursir.
Størsti sigurin hjá teimum lallandi svøku islamisku yvirgangsmonnunum, ið lupu á World Trade Center, var ikki at drepa 2.966 fólk, men at vit slakaðu persónliga frælsið í okkara samfelag, vit sluppu virðingini fyri mannarættindum, sum áðrenn tað var ein grundarsteinur í okkara samfelag.
Fyrr í ár kom hetta eisini til Føroyar, tá Osama Bin Laden kundi smíla í grøvini, tá Elsebeth Mercedes og Føroya løgmaður Kaj Leo Holm Johannesen, stóu á odda fyri hópneyðtøkini hjá samgonguni av okkara privatlívi við sonevnda avlurtingarpakkanum.
Latið okkum veruliga vera Charlie, og saman stríðast fyri mannarættindum og frælsi.
Latið okkum byggja okkara stríð móti ekstremistum á virðing og kærleika.
Her er yvirlit yvir tær tíggju mest lisnu greinarnar á Nudlum í 2014. Umframt greinarnar, er forsíðan nógv mest vitjaða síðan, meðan menupunktið “Handan Nudlar” eisini er væl vitjað, og hevði sloppið á eitt 8. pláss á listanum, um hetta var ein grein.
Mest lisna greinin er eins og í fjør um løgmann “Einki nemt at vera Kaj”, har eg viðgjørdi leiklutin hjá Kaj Leo í sambandi við Tollmálið, og ákærurnar móti Jørgen Niclassen, tann greinin var tó bert eitt vet frammanfyri næstlisnu greinina, ið var um fúla avlurtingarpakkan hjá Elsebeth Mercedes og dýnulyftarabandanum.
2. februar, hugleiðing frá einum rennitúri, har ljóta álopið hjá Agga Niclassen á Jóan Høgnesen í Sosialinum, eftir at Jóan herfyri bleiv interviewa av Prei. Lesarabrævið hjá Agga snýr seg um støðuna hjá Jóan sum transkynd.
10. februar hugleiðing í sambandi við, at Lisbeth Petersen fyrrverandi forkvinna í Sambandsflokkinum, meldaði seg úr Sambandsflokkinum, í ónøgd yvir politikkin og linjuna hjá verandi leiðslu í flokkinum.
12. desember, aftur í ár hevði eg ein jólakalendara, og aftur í ár, kundi eg deila okkurt heilt forkunnugt, sum uppstøkuna av Halli Joensen og Guðrið Hansdóttir, ið sungu duett saman við Bjøllubandanum í Reinsarínum í Tórsgøtu.
Gleðilig jól tit øll, takk fyri, at tit hava vitja mín jólakalendara allan desember, og eisini takk tit, ið av tilvild eru komin inn her í dag.
Nú føroysku heimini lukta av røstum kjøti ella fiski, av dunnu, gás, reyðkáli, lambi, brúnkaðum eplum, granni, gløggi, holukøkum ella bara onkrum øðrum hugnaligum, so fari eg at deila mína síðstu kalendaragávu við tykkum. Hon verður í tveimum pørtum, ovara gávan er eitt klipp, ið vísir, hvussu lýsingin hevði sæð út, um jólafilmurin Home Alone, ikki var ein skemtifilmur, men heldur ein ræðufilmur.
Men vit lata tykkum ikki verða hangandi við ræðukensluni sjálvan jólaaftan, og deila tí nakað sera hugnaligt, nevniliga endurinnspælingina hjá Gekkabólkinum Konfekt, av lagnum “Koyr okkurt í mína hosu”, innspælt við teimum originalu sangarunum. Elis Poulsen , og so fittu gentunum Arinu, Ránnvá og Elin Mariu, ið eru vorðnar fittar vaksnar konur.
Nú í jólamánaðinum, hevur ein jólakalendari verið á hvørjum horni. Mær so líkt, so vil eg ikki skilja meg burturúr, so sjálvandi hevur eisini verið ein jólakalendari her á Nudlum.
Hvønn dag síðan 1. desember havi eg deilt okkurt gott við tykkum. Onkuntíð ein góðan sang, eina góð mynd, eina yrking, eitt viðmæli, eina leinkju, eitt filmklipp, einu søga, eina gátu ella okkurt heilt annað.
Seinastu 19 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis hevur eisini verið her á Nudlum.
Um tit ikki hava vitjað hvønn dag, so ber til at klikkja seg víðari til eldri kalendaragávur her á síðuni.
Tykkum ynskist eini góð jól.
Gløgt er gestsins eyga sigst, og vit elska eisini at sleppa at síggja okkum sjálvi gjøgnum eyguni hjá gestunum. Italski skotin Jock Zanfrillo eigur tvær matstovur í Adelaide í Avstralia og ferðast kring heimin fyri at finna nýggjar matupplivingar, við sær hevur hann eitt filmslið, og verða sendingarnar senda á Quest TV.
Herfyri var hann í Føroyum og fekk sær íblástur til eitt Føroya kvøld á eini av matstovum sínum, har hann millum annað borðreiddi við følskum spiki og blóðdesert.
Dagsins kalendaragáva er møguleikin til at síggja sendingina.
Nú í jólamánaðinum, er ein jólakalendari er á hvørjum horni. Mær so líkt, so vil eg ikki skilja meg burturúr, so sjálvandi er eisini ein jólakalendari her á Nudlum.
Hvønn dag fram til jóla deili eg okkurt gott við tykkum. Tað kann vera ein góður sangur, ein góð mynd, ein yrking, eitt viðmæli, ein leinkja, eitt filmklipp, ein søga, ein gáta ella okkurt heilt annað.
Seinastu 19 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis verður eisini her á Nudlum.
Vónandi tíma tit at vitja aftur, um ikki hvønn dag, so næstan hvønn dag, eg kann enntá lova, at summi klipp ella sangir vera somikið góð, at tit saktans kunnu vitja fleiri ferðir hvønn dag.
Tykkum ynskist ein góður jólamánaði.
Amerikanski skemtarin Weird Al Yankovic er best kendur fyri sínar parodiir, har hann ger spott burturúr kendum sangum, eitt nú hevur hann havt risa hitt við løgum sum “Smells like Nirvana”, “Eat it”, “I’m fat” og “Like a surgeon”. Men Yankovic ger eisini egin løg, og felags fyri hesi er, at tey eru øgiliga klikkaði.
Dagins kalendaragáva verður eitt kykmyndalag, ið Weird Al hevur gjørt til jólini, men honum so vant, so er ein sera skeivur vinkul í lagnum, ið eitur “The Night Santa went crazy”.
Góðu fittu Nudlalesarar
Nú í jólamánaðinum, er ein jólakalendari er á hvørjum horni. Mær so líkt, so vil eg ikki skilja meg burturúr, so sjálvandi er eisini ein jólakalendari her á Nudlum.
Hvønn dag fram til jóla deili eg okkurt gott við tykkum. Tað kann vera ein góður sangur, ein góð mynd, ein yrking, eitt viðmæli, ein leinkja, eitt filmklipp, ein søga, ein gáta ella okkurt heilt annað.
Seinastu 19 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis verður eisini her á Nudlum.
Vónandi tíma tit at vitja aftur, um ikki hvønn dag, so næstan hvønn dag, eg kann enntá lova, at summi klipp ella sangir vera somikið góð, at tit saktans kunnu vitja fleiri ferðir hvønn dag.
Tykkum ynskist ein góður jólamánaði.
Nakað av tí besta sjónvarpi, ið er gjørt er í Føroyum eru frálíku matsendingarnar hjá Gutta Winther, Spískamarið. Man fær hug at búgva í hesum landinum, tá man sær tær.
Nú jólini í so stóran mun snúgva seg um mat fyri nógv av okkum, er tað upplagt at Spískamarið skal vera millum kalendaragávurnar.
Á heimasíðuni spiskamarid.com ber til at síggja ella endursíggja Gutta fegnast um føroyskar rávørur og annars spjaða jaligar kenslur.
Í løtuni liggja 7 sendingar úti, men seinni koma allar 18 sendingar at liggja her.
Góðu fittu Nudlalesarar
Nú í jólamánaðinum, er ein jólakalendari er á hvørjum horni. Mær so líkt, so vil eg ikki skilja meg burturúr, so sjálvandi er eisini ein jólakalendari her á Nudlum.
Hvønn dag fram til jóla deili eg okkurt gott við tykkum. Tað kann vera ein góður sangur, ein góð mynd, ein yrking, eitt viðmæli, ein leinkja, eitt filmklipp, ein søga, ein gáta ella okkurt heilt annað.
Seinastu 19 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis verður eisini her á Nudlum.
Vónandi tíma tit at vitja aftur, um ikki hvønn dag, so næstan hvønn dag, eg kann enntá lova, at summi klipp ella sangir vera somikið góð, at tit saktans kunnu vitja fleiri ferðir hvønn dag.
Tykkum ynskist ein góður jólamánaði.
Eg arbeiði við marknaðarføring, og tí er upplagt, at onkur av kalendaragávunum, ið eg gevi tær er hoyrir til mítt virksøki. Herfyri vóru bestu lýsingarnar funnar, eg saknaði tó onkrar ímillum tær tilnevndu, og serliga tær sum Dávur Djurhuus gjørdi fyri WTF á G! vóru framúr. Nú veit eg væl, at eg kann tykjast eitt sindur ógegnigur, eftir sum eg var partur av marknaðarføringini av G! í fjør, men hesa lýsing hevði eg einki at gera við.
Men tit kunnu í øllum førum sleppa at síggja lýsingina her.
Nú í jólamánaðinum, er ein jólakalendari er á hvørjum horni. Mær so líkt, so vil eg ikki skilja meg burturúr, so sjálvandi er eisini ein jólakalendari her á Nudlum.
Hvønn dag fram til jóla deili eg okkurt gott við tykkum. Tað kann vera ein góður sangur, ein góð mynd, ein yrking, eitt viðmæli, ein leinkja, eitt filmklipp, ein søga, ein gáta ella okkurt heilt annað.
Seinastu 19 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis verður eisini her á Nudlum.
Vónandi tíma tit at vitja aftur, um ikki hvønn dag, so næstan hvønn dag, eg kann enntá lova, at summi klipp ella sangir vera somikið góð, at tit saktans kunnu vitja fleiri ferðir hvønn dag.
Tykkum ynskist ein góður jólamánaði.
Jólafløgan hjá Shu-Bi-40 hevur átt sítt fasta pláss í mínum jólahugna, síðan hon kom út, reggae jól eru góð jól, má eg bara staðfesta, og tað geri eg aftur í ár. Dagsins kalendaragáva til tín er teirr útgáva av White Christmas.
Góðu fittu Nudlalesarar
Nú í jólamánaðinum, er ein jólakalendari er á hvørjum horni. Mær so líkt, so vil eg ikki skilja meg burturúr, so sjálvandi er eisini ein jólakalendari her á Nudlum.
Hvønn dag fram til jóla deili eg okkurt gott við tykkum. Tað kann vera ein góður sangur, ein góð mynd, ein yrking, eitt viðmæli, ein leinkja, eitt filmklipp, ein søga, ein gáta ella okkurt heilt annað.
Seinastu 19 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis verður eisini her á Nudlum.
Vónandi tíma tit at vitja aftur, um ikki hvønn dag, so næstan hvønn dag, eg kann enntá lova, at summi klipp ella sangir vera somikið góð, at tit saktans kunnu vitja fleiri ferðir hvønn dag.
Tykkum ynskist ein góður jólamánaði.
Dagsins kalendaragáva er ein nýggjasta lýsingarátakið, ið stuttligasti núlivandi føroyingur Jákup Veyhe hevur gjørt. Tað er fyri frálíka umhvørvisátakið “Ert tú til green”, ið skipar fyri konsert við Orka, Gretu og Teiti leygarkvøldið í Tórsgøtu.
Tveir teir fyrstu lýsingarfilmarnir fyri “Ert tú til green” eru lagdir á netið og síggjast her.
Góðu fittu Nudlalesarar
Nú í jólamánaðinum, er ein jólakalendari er á hvørjum horni. Mær so líkt, so vil eg ikki skilja meg burturúr, so sjálvandi er eisini ein jólakalendari her á Nudlum.
Hvønn dag fram til jóla deili eg okkurt gott við tykkum. Tað kann vera ein góður sangur, ein góð mynd, ein yrking, eitt viðmæli, ein leinkja, eitt filmklipp, ein søga, ein gáta ella okkurt heilt annað.
Seinastu 19 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis verður eisini her á Nudlum.
Vónandi tíma tit at vitja aftur, um ikki hvønn dag, so næstan hvønn dag, eg kann enntá lova, at summi klipp ella sangir vera somikið góð, at tit saktans kunnu vitja fleiri ferðir hvønn dag.
Tykkum ynskist ein góður jólamánaði.


c: text/html

text:
LÍVIÐ SUM KRISTIN
Lurta eftir Gudi – Hvussu brúka vit heftið?
Heftið, Lurta eftir Gudi (ikki á føroyskum), er gjørt soleiðis, at tað ber til at læra tey, sum hava ilt við at lesa, grundleggjandi sannleikar í Bíbliuni við at brúka myndir. Hvør partur er tvær síður við sera góðum myndum, sum eru lættar at skilja, og pílar vísa í hvørjari raðfylgju myndirnar skulu viðgerast.
Myndirnar í heftunum Lurta eftir Gudi og fá ævigt lív og Lurta eftir Gudi eru tær somu, men í heftinum Lurta eftir Gudi og fá ævigt lív er meira tekstur, og tí kann tað brúkast til tey, sum hava ein vissan lesiførleika. Boðarar velja ofta at brúka hetta heftið, tá ið næmingurin brúkar Lurta eftir Gudi. Á fleiri av síðunum er eisini ein ramma við eyka upplýsingum, sum kunnu viðgerast alt eftir førleikanum hjá næminginum.
Tú kanst altíð bjóða hesi bæði heftini, eisini sjálvt um tey ikki eru mánaðartilboð. Tá ið tú leiðir ein bíbliulestur, kanst tú brúka myndirnar til at lýsa frásøgurnar í Bíbliuni. Set spurningar, sum fáa næmingin at siga sína hugsan, og tryggja tær, at hann skilur tilfarið. Les og tosa um skriftstøðini, sum standa niðast á hvørjari síðu. Tá ið alt heftið er viðgjørt, kanst tú lesa Hvat lærir Bíblian veruliga? við næminginum og soleiðis hjálpa honum at gerast til reiðar til dóp.

robotstxt: allowed

filter: keep


text:
Samgonguskjalið hjá ABDH-samgonguni sigur m.a. um fiskivinnupolitikkin:
Greiður ræðisrættur verður knýttur at veiðiloyvum, fiskidøgum og kvotum. Samgongan saman við fakfólkum ger við útgangsstøði í loyvistreytunum í alilóggávuni uppskot um, hvussu ein tíðaravmarkað/rullandi skipan verður gjørd.
Sambært landsstýrismanninum í sjónvarpsstovuni í kvøld, so skal talan vera um loyvi í langa tíð. Eini 8-10-12 ár, og kanska 20. Tí tað skal vera nøkur trygg loyvi, so skipaeigarar kunnu forrenta íløguna.
Men tað er ein stór misskiljing. Tí tað sum samgongan miðar eftir í fiskivinnupolitikkinum, við rullandi loyvum og langari uppsagnartíð, fer at økja váðan í fiskivinnuni, at økja skuldarbyrðuna, og at minka dynamikkin.
Um samgongan heldur útlutar veiðuloyvi fyri stutta tíð, skapar tað meira dynamikk, minkar tað skuldarbyrðuna hjá vinnuni, og -- við 2006-orðunum hjá Jørn Astrup í Degi og viku í kvøld: "det er langt mindre risikofyldt for alle parter".
Tað kann gott vera, at Fólkafl trýr uppá, at tað gagnar vinnuni, sum teir ætla at gera. Men tað ger tað ikki!! Og ikki bara allir teir føroysku økonomarnir, sum teir ikki vilja trúgva uppá, siga hetta. Tað segði Astrup eisini, tá hann var formaður í Búskaparráðnum.


text:
Fiskivinnunýskipan er ársins orð í 2017
Á stytsta degi, 21. desember, varð ársins orð valt í beinleiðis útvarpi í morgunsendingini Góðan morgun Føroyar hjá Kringvarpinum. Laila Hentze, nevndarlimur í Felagnum føroysk marknaðarfólk, Jón Brian Hvidtfeldt, formaður í Felagnum føroysk miðlafólk, og Sólvá Jónsdóttir, f… Les meira »
Nýtt Málráð
Mentamálaráðið hevur valt 11 limirnar í nýggja Málráðið fyri tíðarskeiðið 1. juli 2017 til 1. juli 2021. Forkvinna er Sólvá Jónsdóttir og næstformaður er Eivind Weyhe. Hinir níggju limirnir eru: Anfinnur Johansen, Bergljót av Skarði, Elin Henriksen, Hanna Simonsen, Jógvan D.… Les meira »


text:
Fyri at tryggja, at samlaða føroyska sjúkrahúsverkið kann virka sum ein vælvirkandi og virkilig eind, hevur landsstýriskvinnan í heilsu- og innlendismálum tikið avgerð um at seta eina felags leiðslu fyri alt sjúkrahúsverkið. Avgerð er tikin um at seta eitt felags leiðslutoymi fyri alt sjúkrahúsverkið, har sjúkrahússtjórin fyri Landssjúkrahúsið verður forstjóri.
Bygnaðurin frameftir verður sostatt eitt leiðslutoymi við einum ovasta leiðara, sum verður forstjóri fyri alt sjúkrahúsverkið, og við tveimum stjórum, sum, umframt at hava dagligu lokalu leiðsluna um hendi, eisini vera stjórar fyri samlaða sjúkrahúsverkið. Stjóratoymið ger sínamillum greitt ábyrgdarbýti.
Í viðmerking sigur Sirið Stenberg, landsstýriskvinna í heilsu- og innlendismálum:
Í vár høvdu vit eitt gevandi og uppbyggjandi orðaskifti í Løgtinginum um Menningarætlanina fyri sjúkrahúsverkið. Tá gjørdi eg greitt, at neyðugt var við átøkum fyri at tryggja, at sjúkrahúsverkið kann menna seg til gagns fyri Føroya fólk.
Ein tann fremsta uppgávan hjá stjóratoyminum er at fáa sett í verk tey tiltøk í menningarætlanini, sum vórðu fráboðað til aðalorðaskiftið.
At skipa sjúkrahúsverkið, sum ein organisatión við hvør sínari rakstrarætlan, er ein hornasteinur í mínari ætlan. Á hendan hátt fáa vit sjúkrahúsini í nógv størri mun at samstarva fyri at veita sjúklingunum bestu tænastur. Framhaldandi verður neyðugt at hava staðbundnar lokalar leiðslur, og tær leiðslurnar verða eisini ein partur av samlaðu sjúkrahúsleiðsluni”.
Starvið sum sjúkrahússtjóri á Landssjúkrahúsinum, sum eisini verður forstjóri fyri Sjúkrahúsverkið, verður nú lýst leyst til setan skjótast gjørligt og í seinasta lagi 1. januar 2018.
Heilsu- og innlendismálaráðið, 24. august 2017
Sí lýsing her


text:
Góðu næmingar og foreldur/avvarandi!
Takk fyri skúlaárið 2014/2015.
Bestu ynski um góða summarfrítíð 🙂
Jákup av Skarði
Góðu næmingar og foreldur/avvarandi
Seinasta vikan verður skipað soleiðis, at afturat gerandis undirvísingaravbjóðingum, skulu vit eisini “rudda av” og hugna okkum.
Felags vikuseðilin er hesin:
Mánadagin og týsdagin skulu næmingarnir taka við sær onkran posa – afturat skúlataskuni – at tey kunnu bera ymiskt heim við sær.
Mikudagin fara vit at renna og svimja í Havn. Teir næmingar, ið vilja sleppa at svimja í klæðum, mugu hava rein klæði við sær at taka við í svimjihøllina.
Hósdagin er trøllarenning á skránni.
Fríggjadagin møta næmingarnir kl. 10 og eru í skúla til kl. 12. Tá verður hugnaløta saman við flokslærara og síðani felagsløta at siga 7. flokki farvæl.
Tað hevði verið framúr at fingið pengarnar (í sambandi við myndatøkuna) sum skjótast.
Best um øll hava latið Jákupi pengarnar í seinasta lagi mikudagin 17. juni.
Ætlandi fáa tit myndirnar í seinasta lagi 23. juni.
Minnist til at myndatøka er í morgin – fríggjadagin 12. juni.
Vónandi hava øll sett kross við hvørji “mynda-ynskini” eru.
Børn og starvsfólk á Látrinum koma niðan uml. kl. 9, at ymsu systkinamyndirnar kunnu takast fyrst.
Einstaklingamyndir, floksmyndir o.s.fr., verða skipaðar sum tað hóskar best.
SSS-Ítróttardagurin 2015 – týsdagin 9. juni!
Vit møta sum vant í skúlanum. Kl. 8:20 fara vit til Havnar, har bussur stendur fyri okkum. Ítróttardagurin er í Kaldbak. Vit fara aftur til Nólsoyar kl. 12:30.
Minnist til:
– mánaðarkortið
– hóskandi klæði
– góðan matpakka og vatndunk
SSS-Ítróttardagurin er lutur í samstarvinum millum skúlarnar í Kaldbak, á Velbastað og í Nólsoy 🙂
Góðu foreldur og avvarandi.
Næmingar og lærarar eru í Fuglafirði í øllum góðum 😊 Eftir at matpakkin varð etin, varð farið á spæliplássið og fótbóltsvøllin. Um eina løtu fyrireikar fyrsti matbólkur døgurðan. Í kvøld fara vit í kirkjuna.


text:
Stjórnarskipanin er loysing
15. august 2017
Sonevnda ”stjórnarskipanin” stríðir ímóti Grundlógini, Stýrisskipan Føroya, Heimastýrisskipanini, Tingskipanini og vanligum lóggávusiði í landi okkara
Hóast Føroyar longu eru ein tjóð við sjálvsavgerðarrætti, fer sonevnda ”stjórnarskipanin” at bera loysingina við sær, um hon verður samtykt flaggdagin næsta ár.
Útlitini eru, at við ”stjórnarskipanini” skulu Føroyar loysa frá Ríkinum og Ríkisfelagsskapinum.
Orsøkin er, at hon stríðir ímóti allari yvirskipaðari lóggávu í Føroyum.
Sannlíkt er, at ”stjórnarskipanin” fer at skapa ein løgfrøðiligan og politiskan samanbrest millum Føroyar og hollu samstarvsfelagar okkara í Danmark.
GRUNDLÓGARSTRÍÐ Í VÆNTU
Eitt grundlógarstríð sæst í havsbrúnni, og tað kemst av, at í ”stjórnarskipanini” stendur millum annað, at eingin lóg kann setast í gildi fyri Føroyar, uttan at Løgtingið hevur samtykt hana.
Við øðrum orðum er ætlanin at taka alt vald.
Føroyar hava ikki lóggávuheimild á øllum økjum. Eitt nú hevur Løgtingið ikki heimild til at lóggeva um Hægstarætt, gjaldoyra- og peningapolitikk og á uttanríkis-, trygdar- og verjupolitiska økinum, tí hetta eru málsøki, ið ikki kunnu yvirtakast.
Skal ætlanin hjá samgonguni um eina ”stjórnarskipan” gerast til veruleika, má annaðhvørt Grundlógin broytast, ella mugu Føroyar fara úr Ríkinum og Ríkisfelagsskapinum. Soleiðis er støðan, og tað er hetta seinna – loysingin – sum verður framt.
Heldur enn at koma opið og erliga inn gjøgnum høvuðsdyrnar og greiða føroyingum frá, at nú vil samgongan hava loysing, velja tey bakdyrnar og vilja sníkja loysingina ígjøgnum við einari ”stjórnarskipan”, ið skal syndra Ríkið og Ríkisfelagsskapin løgfrøðiliga og politiskt.
GRUNDLÓGIN ER GALDANDI Í FØROYUM
Eingin ivi er um, at Grundlógin er galdandi í Føroyum. Tað prógva eisini dómar, ið eru avsagdir í Føroya Rætti, Eystara Landsrætti og Hægstarætti.
Kortini royna summir politikarar og løgfrøðingar at greiða føroyingum frá, at hvørki Grundlógin ella Heimastýrislógin eru galdandi fyri Føroyar, og at Grundlógin bert er okkurt hissini skjal, ið kann leggjast til viks ella broytast so, sum man hevur hug til.
Í sonevndu ”stjórnarskipanini” er Grundlógin – tilvitað – ikki nevnd við einum orði. Har skal Grundlógin ikki viðurkennast sum ein lóg. Heldur verða Ríkisfelagsskapurin og Grundlógin ílatin sjálvgjørd heiti so sum ”stjórnarrættarligur sáttmáli” ella ”altjóða sáttmáli”.
Veruleikin er, at Grundlógin sjálvandi er lóg, og hon stendur oman fyri allar aðrar lógir í landinum. Hon er galdandi fyri øll málsøki – eisini tey, ið eru yvirtikin. Hon útvegar øllum føroyingum grundleggjandi og dýrabar ríkisborgararættindi, og tann mest týðandi funktiónin, ið Grundlógin hevur, er at verja fólkið ímóti politikarum.
FØROYINGAR FÁA EINA TÁTU
Meðan politikarar í Føroyum hava sitið uppi yvir henni í áravís, hevur sonevnda ”stjórnarskipanin” av taktiskum orsøkum havt fleiri nøvn.
Undir fullveldissamgonguni, sum eisini vildi loysing, kallaðist tað ein ”grundlóg”. Eftir hetta linkaðu tey heitið og kallaðu ”grundlógina” eina ”stjórnarskipan”. Síðani hevur samgongan roynt at gera ”grundlógina” upp aftur linari við heitinum ”samleikaskjal”.
Hetta er sum at geva føroyingum eina tátu.
Týðandi er tó, at eingin letur seg lumpa av skiftandi nøvnum.
Fakta er, at politikarar úr samgonguni hava á Løgtingsins røðarapalli og í útlendskum fjølmiðlum sagt, at ”stjórnarskipanin” er byrjanin til, at Føroyar skulu loysa og gerast fullveldisland, og at sama ”stjórnarskipan” skal vera grundlóg fyri Føroyar.
Tí er einki at ivast í: ”stjórnarskipanin” er í roynd og veru amboðið til loysingina.
HVØNN STATUS HEVUR ”STJÓRNARSKIPANIN”?
Løgmaður hevur alment ført fram, at sonevnda ”stjórnarskipanin” ella ”samleikaskjalið” skal standa undir liðini á okkara Grundlóg. Øll vita, at hetta letur seg ikki gera, uttan at Føroyar fara úr Ríkinum og Ríkisfelagsskapinum. Onnur í samgonguni halda fast um, at ”stjórnarskipanin” skal vera oman fyri Grundlógina.
Í ”stjórnarskipanini” er tó einki nevnt um, hvønn status hon hevur. Hon verður hvørki skilmarkað sum lóg, løgtingslóg ella politisk proklamatión. Hon verður bert nevnd ”stjórnarskipan”, og hon virðir hvørki Grundlógina ella Heimastýrisskipanina.
Margháttligt er, at ongar viðmerkingar fylgja við ”stjórnarskipanini”, og tað er beinleiðis brot á Tingskipanina. Uttan útgreinandi viðmerkingar ber ikki til at tulka ivamál, sum kunnu koma. Soleiðis verða dómstólarnir settir til viks.
Løgfrøðiliga er hetta púra óbrúkiligt, men politiskt er hetta funnin fressur til at skapa stríð og órógv við.
Afturat hesum skal gangast uttan um Løgtingið, tí ”stjórnarskipanin” skal fremjast við fólkaatkvøðu, og løgmaður førir eisini fram, at fólkið er oman fyri Løgtingið og landsstýrið.
Álvaratos.
Eru Føroyar ikki longur eitt umboðandi fólkaræði, har ið fólkavalda Løgtingið gevur landsstýrinum mandat til at stýra landinum fólksins vegna? Eru tað nú veljararnir, ið skulu smíða lógir í Føroyum?
SJÁLVSAVGERÐARRÆTTUR KANN MISSAST
Sum áður nevnt eru Føroyar tjóð við sjálvsavgerðarrætti. Tað hevur sjálvt stjórnin í Keypmannahavn viðurkent fyri langari tíð síðani.
Tó hevur sonevnda ”stjórnarskipanin” eina áseting um føroyskan sjálvsavgerðarrætt.
Hugsa tær, um føroyingar vraka ”stjórnarskipanina”, so sum veljarakanningar benda á? Tá kann avleiðingin verða, at Føroyar missa sjálvsavgerðarrættin, ið vit øll eiga í felag.
Hetta má ikki henda.
Soleiðis kann man ikki spæla sær við Føroyum og føroyingum.
TÚ VEITST HVAR TÚ HEVUR SAMBANDSFLOKKIN
Í Sambandsflokkinum eru vit hóvlig, semjusøkjandi og samstarvssinnað, og hvønn dag arbeiðir flokkurin hart fyri Føroyum og føroyingum, sum skulu trívast og byggja okkara fantastiska land.
Men vit taka ikki undir við sonevndu “stjórnarskipanini”, tí tað er at spæla hasard við føroyingum.
Støðan hjá Sambandsflokkinum er klár sum krystall. Vit halda okkum til Grundlógina, tí hon tryggjar føroyingum ríkisborgaraskap og hópin av ríkisborgararættindum, sum øll njóta gott av. Føroyingar hava atgongd til tað besta úr tveimum fantastiskum og framkomnum londum.
Felagsskapurin útvegar øllum føroyingum mest møguligt persónligt frælsi, og hann er við til at tryggja eitt kappingarført vælferðarsamfelag fyri ung og eldri í Føroyum.
Við ríkisborgaraskapinum hava allir føroyingar atgongd til alt, sum Ríkið bjóðar, og við reyða passinum í hondini røkka vit møguleikum langt út um Ríkisfelagsskapin. Til dømis eru einastandandi møguleikar fyri at arbeiða og virka í ES, hóast Føroyar ikki hava ES-limaskap, og útbúgvingarmøguleikarnir eru nærmast óendaligir.
Verður “stjórnarskipanin” samtykt, hvørva allir fyrimunir, og tað er ein sannroynd, at livifóturin í Føroyum viknar munandi, tá ein milliard krónur verður tikin út úr føroysku vælferðini hvørt ár frameftir.
Sum føroyingur mást tú velja, hvat ið tú vilt fyri framtíðina hjá tær, tínum børnum, og teirra børnum.
Kemur sonevnda “stjórnarskipanin” til fólkaatkvøðu næsta ár, er talan um eitt álvarsligt val, ið fær ávirkan á teg og tínar eftirkomarar í alla framtíð.
Sí annars lýsing frá Sambandsflokkinum: Stjórnarskipanin er loysing
Sambandsflokkurin
RN
Aftur


text:
Heilsumiðstøðin í Runavík hevur í mong ár virkað sum eitt gott samtarv millum Runavíkar og Nes kommunur. Sum liður í avtaluni millum kommunurnar kring Skálafjørðin og Heilsumálaráðið um Skálafjarðar læknadømi og felags heilsudepil, er avtala gjørd um at byggja um verandi heilsumiðstøð til heilsudepil. Eftir broytingina kemur 1. hædd at húsa trimum kommunulækna viðtalum, við viðkomandi heilsustarvsfólki.
Vegurin til hetta framstig hevur nakað av órógvi við sær, og nakrar uppgávur verða tí fluttar úr húsinum og í aðrar bygningar í býnum, meðan umbyggingin fer fram. Broytingarnar verða í høvuðsheitinum hesar:
- Blóðroyndir verða tiknar í kjallaran í politistøðini, ið hevur egna inngongd frá sunnan.
- Kostráðgevi og jarðarmóður verða í politistøðini, við vinstru inngongd frá parkeringsplássinum við politistøðina.
- Heilsufrøðingar hjá Gigna verða í hølunum hjá Hæddini
At standa fyri útbyggingini hevur TN Bygging vunnið sær rættin. Kostnaðurin verður áleið 1,3 mio krónur, íroknað alt innbúgv. Verkætlanin liðug í mai.


text:
16.01.2018 Annika Olsen
Turid Petersen avloysir til og við 31. jan
03.01.2018 Annika Olsen
Turid Petersen avloysir til 17 jan 2018
27.12.2017 Jenis av Rana
Viðtalan er stongd 28. og 29. decembur. Við bráfeingis tørv á læknahjálp verður víst til Sten Larsen 28. dec. og til Róa á Kósini 29. dec. Tað ber ikki til at samskifta um heimasíðuna, meðan vit eru burturstødd
26.12.2017 Sten Larsen
“Viðtalan hjá Sten Larsen, kml. er stongd mikudagin 27. Dec. Við bráfeingis tørvi á læknahjálp, verður vist til Jenis av Rana, kml.” & “Viðtalan hjá Sten Larsen, kml. er stongd fríggjadagin 29. Dec. Við bráfeingis tørvi á læknahjálp, verður vist til Róa á Kósini, kml.”
08.12.2017 Annika Olsen
Víst verður til hinar læknarnir í býnum.


text:
Eftir at hava viðgjørt uppskotið hjá samgonguni um fiskivinnunýskipan í níggju tímar, og eftir 12 broytingaruppskot, bleiv uppskotið endaliga samtykt við 3. viðgerð. Allir 16 limirnir í samgonguni, Sonja Jógvansdóttir og - heldur óvæntað - Bill Justinussen atkvøddu fyri uppskotinum. Tað merkir, at 18 tinglimir atkvøddu fyri uppskotinum og 15 ímóti.
Sambært in.fo, var tað ógvuliga óvæntað, at Bill Justinussen fór at atkvøða fyri uppskotinum. Ongin hevði varhugan av tí.
Nýskipanin kemur partvís í gildi 1. januar 2018.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Fólk eru farin frá húsi og heimi, orsakað ógvusligum regni og yvirflóð í suðurpartinum av Noregi. Tað skrivar NRK.
Løgreglan hevur mist talið av hvussu nógvir vegir eru stongdir, sátur av hoyggi flóta frítt og bóndir hava úr at gera við at bjarga druknandi seyði. Økið, ið er ringast fyri at stóru vatnmongdunum er landsluturin, Agder.
Løgreglan hevur burturflutt hundraðvís av fólki, og fleiri fólk og øki eru púra avbyrgd vegna stóru vatnmongdirnar.
Løgreglan ávarar eisini móti sterkum vindi, og heitir á fólk, at binda leysar lutir væl niður, ella at taka teir inn.
Hóast nógv rok, ljóðar ikki til at nakar stórvegis persónsskaði er hendur.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Bólkarnir í ár eru:
Ársins ferðavinnufólk:
Tey, ið gera eitt stórt og týdningarmikið arbeiði í gerandisdegnum, og sum dagliga eru í beinleiðis sambandi við ferðafólkini. Fólk sum eingin í ferðavinnuni kundi verið fyriuttan.
Ársins eldsál:
Tey, sum hava útmerkað seg við ótroyttiligum ágrýtni, framsóknum hugburði og brennandi huga fyri tí, sum tey hava lagt fyri dagin.
Ársins nýbrot:
Tey, sum hava dirvi og hugflog til at bróta upp úr nýggjum, sum hava fingið eitt nýtt hugskot og gjørt tað til veruleika. Øll kunnu vinna ársins nýbrot: einstaklingar, virkir, stovnar og felagsskapir. Treytin er bert, at tey í farna árinum skulu hava gjørt okkurt serliga nýnhugsandi, sum er við til at menna útboðið og støðið á ferðavinnutænastum í Føroyum.
Tilnevningar skulu sendast sum boð til Ferðavinnustevnuna ella sum e-mail til birita@industry.fo í seinasta lagi fríggjadagin 3. mars.
Í dómsnevndini sita Thora Augustinussen fyri Ferðavinnufelagið, Guðrið Højgaard fyri Visit Faroe Islands og Sølvi Simonarson fyri Kunningarstovurnar.
Heiðursbrøvini verða handað á veitsluni á Hotel Føroyum.
Melda til Ferðavinnustevnuna her


text:
"Tá ið teir eru komnir næstan út á Boðanes aftur, hómar Bergur onkran á gøtuni næstan uppi við tyrlupallin. Tað er onkur, ið dragsar okkurt tungt. Hann hoykir seg niður aftan fyri ein klett fyri at hyggja nærri. Ronaldo leggur seg við síðuna av. Tað gongur ein lítil løta, áðrenn Bergur finnur útav, hvør tað er. Tað er Jesper. og tað,hann ber, er Barbaru."
Flokkurin fær ein danskan vikar, sum hevur verið hermaður í Mjørkadali. Men okkurt undarligt er við honum. Hví roynir hann at fjala okkurt, og hví møta tey honum á løgnum støðum? Er hann ein njósnari ella okkurt nógv verri?
Hetta er ein øðrvísi upprunaføroysk bók, ið viðger evnið Geocaching.
Uppgávur:
Aftur


text:
Gull 13-17 ár
Gullkonta er kontuskipanin til ung millum 13 og 26 ár.
Á 13 ára føðingardegi tínum bjóðar Norðoya Sparikassi tær fleiri nýggjar møguleikar. Tú kanst m.a. fáa MasterCard Debit og Netbanka, har tú bert hevur atgongd til at síggja saldu og bókingar.
Tá ið tú stovnar tær Gullkontu, fært tú frálíka Gullryggsekkin og eina Gull t-shirt.
2 x Gull
Tá ið tú stovnar tær Gullkontu, fært tú tvær kontur, Gull 1 til løn og lummapening og Gull 2 til samansparing. Við Gull 2 fært tú høga rentu í mun til aðrar kontur.
Rokna samansparing her.
MasterCard Debit
Tá tú verður 13 ár, kanst tú fáa eitt MasterCard Debit ungdómskort. Ert tú yngri enn 15 ár, mugu tíni foreldur/verjar skrivliga geva tær loyvi at fáa kortið. MasterCard Debit er eitt gjaldkort, sum kann nýtast í sjálvtøkum og handlum í Føroyum og uttanlands. Kortið kanst tú prýða við egnari mynd, um tú bíleggur tað her á heimasíðuni.
MasterCard Debit er ókeypis og kann nýtast til at taka út tøkan pening av kontuni.
Tá ið tú bíleggur kortið, tekur tað vanliga í mesta lagi tvær vikur at fáa tað. Er talan um endurbílegging, tekur tað umleið eina viku at fáa tað.
Tú ert altíð vælkomin
Saman við ungdómsráðgeva tínum í Norðoya Sparikassa, kanst tú fáa yvirlit og góða ráðgeving um, hvussu tú lættliga kanst greiða tíni fíggjarligu viðurskifti, tá talan er um samansparing, útbúgving, lestrarlán, billán, bústaðarsamansparing, tryggingar ella íløgur.
Kom inn í sparikassan til eitt ungdómsprát og saman finna vit tænasturnar, ið best hóska tær.
Vilt tú vita meiri, ert tú altíð vælkomin inn í sparikassan, at ringja 475000 ella senda ns@ns.fo eitt teldubræv.
Sum Gullkundi fært tú nógvar fyrimunir.


text:
Stuðulsyvirlýsing
Dan Klein --- 07.11.2017 - 09:26
Føroya Pedagogfelag gevur hervið sín fulla stuðul til Føroysku Sjúkrarøktarfrøðingunum í samband við verandi verkfall.
Føroya Pedagogfelag átalar eisini, at gjørdar lønaravtalur hjá Fíggjarmálaráðnum við Starvsmannafelagið, skal verða lønarkarmur fyri aðrar lønarbólkar, og tekur eisini fult undir við, at tíðin er búgvin at rætta skeivleikar í lønarlagnum millum útbúgvingar- og starvsbólkar í Føroyum.
Fíggjarliga ber í hesum tíðum væl til at gera íløgur í vælferðarsamfelagið, og sýna virðing fyri heitu hondunum í landinum.
Vegna Føroya Pedagogfelag
Jógvan Philbrow
formaður


text:
Riverboat
- ein nýggj verkætlan
100 áir – 40 lond
OM Europa hevur í nøkur ár skift orð um, hvussu tey, sum enn ikki hava hoyrt boðskapin um Jesus, í Europa, kunnu náast á bestan hátt. OM hevur m.a. bussar sum koyra runt millum lond í Europa, og trúboðarar og toymir fara eisini til europeisk lond at boða evangeliið, men enn eru nógv sum ikki hava hoyrt og tikið ímóti gleðiboðskapinum. Tí hevur OM Europa sett í verk eina nýggja og spennandi verkætlan, har ætlanin er at sigla í europeisku áunum, heilt frá Norðsjógvinum og til Svartahavið. OM Europa ynskir at veita teimum minst náddu í Europa vitan, hjálp og vón, við at leiga og seinni keypa ein stóran bát, við pláss fyri uml. 100 fólki at búgva umborð. Báturin skal leggja at, í bæði stórbýum og smærri bygdum á leiðini, í umleið tvær vikur í senn. Ynski teirra er fáa samband við fólk, bæði á landi, við at manningin fer á land og hjálpir fólkinum á ymiskan hátt, og við at bjóða teimum umborð á bátin.
Umborð verður m.a. ein kaffistova og lítil handil.
Global Village
Umborð verður eisini møguligt hjá teimum vitjandi at uppliva Global Village. Tá Global Village var í Føroyum í februar 2014 vóru áleið 700 føroyingar ígjøgnum Global Village og var hetta ein stór uppliving fyri mong. Í Global Village hoyrir tú ikki bert um missión, tú upplivir missión. Global Village eftirlíknar umhvørvir og umstøður sum trúboðarar møta tá teir fara út í missión. Tá tey møta einum knústum heimi andlit til andlits verða luttakarnir eggjaðir til at endurspegla Jesus í torførum umstøðum. Trúboðarir frá OM veita ráðgeving og greiða frá um missión eftir Global Village upplivingina.
Føroyingar á Riverboat?
Ver við at skriva søgu. Tað hevði verið spennandi at sent eitt føroyskt toymið umborð á Riverboat. Tørvur er á 80 fólkum til fyrsta túrin, sum byrjar í septembur og endar í desembur 2017. Umborð fært tú bæði teori og praksis, tú fært uppvenjing í trúboðan og samstundis kanst tú nýta tíni evnir umborð á ein serstakan hátt. Um tú heldur at hetta kundi verið áhugavert, so set teg í samband við okkum.
Hug at stuðla Riverboat?
Hevur tú hug at stuðla Riverboat verkætlanini fíggjarliga, kanst tú trýsta á knøttin niðanfyri


text:
Maersk Supply rakt av framhaldandi afturgongd
Maersk Supply Service hevði triðja ársfjórðing eitt tap upp á 16 mió. dollarar, sum er 5 mió. dollarar meira enn somu tíð í fjør. Umsetningurin fall við einum triðingi til 62 mió. dollarar, og útlitini á marknaðinum eru merkt av framhaldandi lágum virksemi.
Tað eru ikki mong ljóspunkt í frálandsvinnuni og tað sæst aftur í ársfjórðingaroknskapinum hjá Maersk Supply, ið noyðist at síggja gagnnýtsluna av flotanum verða skerda upp aftur meira í triðja ársfjórðingi til 52 pst. ímóti 57 pst. somu tíð í fjør.
Eftirspurningurin á marknaðinum er framvegis lágur, hóast vinnan hevur lagt uml. 30 pst. av skipum sínum í heimshøpi. Maersk Supply hevur lagt 12 skip, meðan eitt skip er sent til upphøggingar í ársfjórðinginum. Hetta ber í sær, at samlaði flotin er upp á 43 skip umframt 8 skip í gerð.
"Maersk Supply Service ætlar at selja fimm skip aftrat næstu seks til níggju mánaðirnar," skrivar Maersk í ársfjórðingaroknskapinum.
Eins og við hinum feløgunum í Energi Divisiónini ætlar A.P. Møller at sleppa sær av við Maersk Supply Service. Men lætt verður tað ikki, tí marknaðurin er trupul í løtuni, skrivar Maersk.
Kelda: A.P. Møller Maersk


text:
Vit eru á Doktaragrund. Klokkan er 19 og tað er ólavsøkudagur. Unga Tjóðveldi skipar fyri røðum og sangi. Røðarar hesa ferð eru: Niels A. Galán, Annlis Bjarkhamar, Mortan Østerø (søgan “Lívsjáttandi líkasæla” eftir Mortan stóð í Vencli 8) og Annika Hoydal sang tvey løg við íslendskum hálskrími sum fylgispæl.
Hetta er tíðin, tá ið løgtingið kemur saman, og noktar fólki, ið vil koma saman at koma saman. Ongin sigur seg hava valt tey á ting, men vald eru tey, og vit, sum viðurkenna, at vit hava verið á val, vit kunnu ikki annað enn vera ónøgd og rópa og flenna og gráta saman við tí føroyska samsvíninum.
Sum vituligt og vanligt er til slíkar Doktaragrundfundir á ólavsøku, so er eisini og altíð ein ávísur harri at hoyra. Ikki vórðu vit skorin fyri hansara ljódligu, skaldsligu, skjaldratign, Carl Jóhan Jensen. Skjaldraskaldið mikla las upp trý nýggj nýskjaldur, sum tóku andan frá fólki og flest øll, sum vóru til staðar gloyptu orðunum, ið bókstaviliga flugu sum byrsukúlar úr skjaldrakjafti skaldsins og kúluslóðirnar sóust í hvørjum tanka. Her lesur Carl Capone Jensen nýskjaldrini.
Her er eitt skjaldur:
Her er eitt skjaldur:
Her er eitt skjaldur:
OMR


text:
Síðsta summar viðgjørdu vit mentanarhugsjónina hjá øllum teimum politisku flokkunum. Nú hava vit fingið ein nýggjan flokk á ting, sum sjálvandi eisini skal lýsast og viðgerast. Mentanarhugsjónirnar hjá hinum flokkunum verða presenteraðar her:
http://listinblog.blogspot.com/search/label/Mentanarhugsj%C3%B3nir
Nýggi flokkurin, Framsókn, levera bert ein einstakan setning um mentan í teirra politisku skrá: "Góð kor hjá lista- og mentafólki skulu tryggja, at Føroyar hava eitt ríkt lista- og mentanarlív til gagns fyri bæði einstaklingin og vinnulívið”. Hetta er sjálvandi ikki nógv at ganga út frá, men her eru allíkavæl tvey orð, sum tú leggur serliga til merkis, nevniliga "einstaklingur" og "vinnulív". Miðsavnanin um møguleikarnar hjá einstaklinginum og stóri áhugin og umsorganin fyri vinnilívinum spegla sjálvandi eina liberalistiska mentanarhugsjón.
Ein liberalistisk mentanarhugsjón er merkt av eini ávísari laissez-faire áskoðan og inniheldur tessvegna ikki stórar ætlanir um bygnaðarbroytingar. Mottoið má vera tað, at tú liggur sum tú sjálvur hevur reitt, tí grundleggjandi hugskotið snýr seg um, at skipan hendir av sær sjálvum. So meðan teir flestu av hinum flokkunum fata listina sum samfelagsuppbyggjandi á onkrn hátt, sær tað út til, at Framsókn í størri mun knýtir listina at einstaklinginum. Gávur, dreymir og mál kunnu ikki setast inn í eina skipan uttan, at ágangur verður framdur móti einstaklinginum. Tessvegna kunnu rammur heldur ikki skipast fyri listina uttan, at ágangur verður framdur móti listafólkunum og tað ber als ikki til at lóggeva vegna mentanarstovnar, eftirsum tað ikki ber til at byggja eydnu og tílíkt á ein stovnsligan hátt.
Vit hava enn ikki sæð Framsókn í aktión, men eg rokni við, at flokkurin í praksis fer at hava eina øðrvísi áskoðan enn í Fólkaflokkinum, haðani nógv av Framsóknarlimunum koma. Framsókn fer helst at taka ynskið hjá vinstrasinnaðum mentanarsnobbum um serfrøðingaveldi meira róliga enn Fólkaflokkurin, av tí at Framsókn heilt einfalt ikki trýr uppá skipanir. Vit kunnu ikki geva skipanini skuldina fyri, at vit verða fylt við mentanarligum skrambli, sum vinstravongurin hevur ilt við at góðtaka. Einstaklingurin má taka í herðatoppin á sær sjálvum og taka persónliga ábyrgd. Av somu orsøk fer Framsókn neyvan at arbeiða fyri radikalum broytingum á mentanarøkinum. Tí trýrt tú ikki uppá skipanir, trýrt tú heldur ikki uppá radikalar skipanarbroytingar. Tað, sum er áhugvert við Framsókn er eisini, at tey ikki eru so mikið beinleiðis ómentað sum Fólkaflokkurin. Fleiri av teirra limum hava ein leiklut í mentanarlívinum og tað kann merkja, at tey eru áhugað í at seta mentan á breddan. Men tað verður við einstaklingi og vinnulívi sum miðdepli. Møguliga við onkrum sum líkist charity-hugsanini, sum vit kenna frá amerikanskari kapitalismu, har man fær góðar møguleikar við grammleika og egináhuga at ríka seg og síðani vinna sær viðurkenning við at hjálpa øðrum, men framvegis við egináhugamálunum at vinna sær sjálvum viðurkenning og virðing. Sostatt minni beinleiðis almenna stuðul til listina og fleiri fyrimunir (skattalættar og frádráttir) til tey, sum vilja hjálpa listini.
Liberalisman hevur sostatt eina rættiliga eyðmjúka og pragmatiska áskoðan á tað óperfekta menniskja, men hendan áskoðan er kanska meira realistisk enn vinstrasinnaða trúgvin uppá, at vit gjøgnum skipanir kunnu leiða menniskjað til eydnu og góðsku.
(IS)


text:
Undurverk himmalsins
Bíblian gevur okkum bert eina hóming av teirri himmalsku dýrd, sum vit fara at taka í ogn saman við okkara krossfesta og upprisna Harra og Frelsara. Hugsa tær til - eingin sorg, eingin deyði, eingin grátur, eigin pína - "tí hitt fyrra er farið" (Op.21,4).
Hesir beinraknu glottar gera okkum ágrýtin eftir at vita meira um, hvat ið fer at floyma yvir við ærufrykt, táið vit koma hagar. Uttan iva vil bústaður Frelsarans vera óendaliga meira yndisligur og hugtakandi, enn vit eru før fyri at ímynda okkum.
Ímillum undrini, sum bíða okkum í Himli, vera trý, sum fara at gera okkum sera ovfarin, og sum umvendi trælahandlarin John Newton hevur valt burturúr. Hann, sum skrivaði hin nógv elskaða sálmin "Amazing Grace", og sum sá fram til, hvussu hvør syndari, sum er vorðin endurloystur við ofri Kristusar á Golgata, kennir seg. Hann segði: "Táið eg komi til Himmals, vænti eg at finna trý undurverk har: Fyrst at møta onkrum, sum eg ikki hugsaði at finna har. Fyri tað næsta at sakna onkran, sum eg væntaði at finna har. Og fyri tað triðja: Tað størsta undrið av øllum: at eg sjálvur - John Newton - var har!" - Og tað størsta undrið eigur at elva øllum børnum Guds at falla til kníggja í takksemi fyri endaleysu náði Hansara. Men lat okkum ikki bíða. Her og nú er tíðin at byrja við at frambera okkara takksemi.
Umsett úr Our Daily Bread
Mikkjal á Bergi


text:
Vegleiðing um at seta Vevmátingarkotuna inn
?
1. Áðrenn tú byrjar: opna viðhefta skjalið kallað “javascript.txt”. Les kotuna og tryggja tær, at hon er tín. Títt navnaøki er at síggja í trimum støðum í kotuni. Kotan skal ikki leggjast inn aðra staðni enn á tí navnaøki, ið er henni ætlað.
Tá ið tú opnar skjalið, “javascript.txt”, nýt so eitt forrit sum t.d. Notepad heldur enn eitt heimasíðuforrit.
2. Avrita (copy & paste) kotuna beinleiðis frá viðhefta skjalinum yvir í HTML skjalið, ið kotan skal máta. Kotan skal setast inn niðast í HTML skjalinum og beint uppi yvir "body". Bæði vindeyguni skulu helst vera í fullari stødd, meðan hetta verður gjørt.
3. Kotan hevur 22 linjur og má vera eins long á øllum mátisíðunum. Hon byrjar við setninginum “Virk vefmaeling byrjar” og endar við “Virk vefmaeling endar”. Hesar linjurnar mugu ikki broytast.
Navnið á hvørjum skjali, ið skal mátast, skal setast inn í tveimum støðum í kotuni. Fyrstu ferð á linju 10, har tað nú stendur “SIDUNAVN”, og síðan á linju 20, har tað eisini stendur “SIDUNAVN”. Gevið gætur, at gásareyguni muga ikki strikast ella broytast, men bara orðið “SIDUNAVN”. Hetta orðið ella navnið nýtist ikki at enda við t.d. .php ella .html. Eitt einfalt navn so sum “forsida”, “um okkum” ella “tidindir” er nokk, og er samstundis lættari at minnast til og at halda skil á. Tað einasta, ið skal broytast í kotuni eru síðunøvnini.
4. Nýtið einans smáar bókstavir og tøl. Teknini skulu vera úr tí enska bókstavaraðnum, so t.d. føroysku stavirnir “ð” og “ó” kunnu ikki nýtast. Hesi tekin eru ikki loyvd at nýta ~ ´ * ° ^   : ; / \ # $ % & ! = ' "
Hesi tekin eru ikki loyvd at nýta ~ ´ * ° ^   : ; / \ # $ % & ! = ' "
Tað skal vera møguligt at síggja keldukotuna á øllum síðunum, ið verða mátaðar, so Gallup Føroyar kann vita, um tær eru settar rætt inn.
5. Viðvíkjandi frames: Er talan um eina síðu við frames, so skal kotan setast í hvørja frame.
6. Viðvíkjandi dynamiskum heimasíðum: Tað er best at seta kotuna á eitt fast stað í dátugrunnin, t.d. í síðufótin, sum sæst aftur á øllum síðunum. Í kotuni verður síðan gjørt eitt script, ið lesur síðunøvnini og setur tey inn á linju 10 og 20, eins og nevnt í vegleiðingarteigi nr. 3.
7. Viðvíkjandi SSL: Kotan kann bara verða sett inn á eitt skjal, ið er í http. Henda kotan kann ikki brúkast til SSL økir á https. Um tín síða brúkar SSL, so hevur Gallup Føroyar eina serliga kotu til tað endamálið.
8. Tá ið kotan er komin upp á pláss, skal teldupostur sendast til gallup@gallup.fo
við einum einfaldum boðskapi, t.d. “Kotan er sett inn á heimasíðuna www.okkurt.fo" ella “Síðan er dynamisk”.
Tá ið vit hava móttikið teldupostin, vita vit, um kotan er sett rætt inn, og skuldu nakrir trupulleikar verið, so senda vit ein teldupost við møguligum rættingum.
9. Kotan er serogn hjá Gallup Føroyar og Modernus Ltd.
Góðan arbeiðshug!
Tørvar tær hjálp ella hevur tú ein fyrispurning, so ber til at seta teg í samband við Gallup Føroyar á tlf nr. 311946 ella við telduposti til gallup@gallup.fo.


text:
Alt asfalt skal endurnýtast
Dan Klein --- 26.09.2011 - 17:00
UMHVØRVI: Herfyri keypti Landsverk ein flytbaran grótknúsara, sum fyrst og fremst er ætlaður at knúsa avgrivið asfalt til at endurnýta í framleiðslu av nýggjum asfalti. Málið er at skipa framleiðsluna so umhvørisliga, sum gjørligt, har alt gamalt asfalt sum frálíður verður endurnýtt
Sum ein liður í fáa eina meiri umhvørvisliga asfaltframleiðslu, hevur Landsverk fyri kortum keypt ein flytbaran grótknúsara, ið skal nýtast til at knúsa avgrivið asfalt, sum síðani verður latið út í framleiðsluna av nýggjum asfalti.
Til ber at hava heilt upp ímóti einum triðingi av brúktum asfalti í nýframleiðslu. Nýggi grótknúsarin hjá Landsverki fer eisini at verða nýttur til at knúsa betong, grót og skerv, tá tørvur er á hesum.
- Gongdin allastaðni er, at alt, sum á nakran hátt kann endurnýtast, verður endurnýtt. Og sjálvandi skulu vit her í Føroyum eisini leggja doyðin á at verja umhvørvið best møguligt, sigur Torkil Olsen, sum er leiðari fyri framleiðsludeinini á Landsverki.
Hann vísir á, at við hesi nýggju útgerðini fer tað sum frálíður at bera til at endurnýta meginpartin av gomlum asfalti og harvið spara náttúruna fyri at tyrva hetta. Grótknúsarin, sum vigar 47 tons, skal flytast runt um í landinum, eitt nú millum grótbotini hjá Landsverki.
Eisini ber til hjá entreprenørum at leiga knúsarin í sambandi við ymisk arbeiðir. Bindievnið í asfalti, sum kallast bitumen, er framvegis upp ímóti 100 prosent til staðar, tá asfaltið verður avfresað ella avgrivið. Hetta minkar um nýtsluna av nýggjum bitumen, og harvið um innflutningin av hesum evni.
Landsstýrismaðurin i innlendismálum, John Johannesen, hevur nýliga vitjað í Hundsarabotnin, har hann millum annað kunnaði seg um skipanina við at endurnýta asfalt.


text:
Landsstýrið má sjálvt gera eina betri handilsavtalu við ES
14. november 2016
Nú Tjóðveldi loksins hevur uppdagað, at Føroyar mugu hava eina betri handilsavtalu við ES, hevur Danmark skyldina
Tjóðveldi íspinnur nú eitt mál, sum er ætlað at skapa rumbul millum Føroyar og Danmark, hóast málið onki hevur við viðurskiftini millum Føroyar og Danmark at gera.
Júst nú koyrir knarrið frá Tjóðveldinum uppá, at ES hevur gjørt eina handilsavtalu við Kanada, ið er betri enn avtalan millum Føroyar og ES. Og hvør hevur skyldina? Jú, tað hevur Danmark sjálvandi, og niðurlagið er, at Danmark er betri við Kanada enn Føroyar.
Álvaratos, hvussu lágt er støðið?
Veruleikin er, at Føroyar hava fullkomið ræði á sínum egna handilspolitikki, og um Føroyar vilja hava eina betri handilsavtalu við ES, so er tað einans upp til 14. september-samgonguna at fara undir tingingar við ES um tað. Tað nyttar onki at skylda uppá Danmark. Poul Michelsen má til arbeiðis, so sum Løgtingið hevur samtykt – einmælt – eftir uppskoti frá Sambandsflokkinum.
Á uttanlandspolitiskum økjum, sum bert viðvíkja Føroyum, eru Føroyar suverenar. Kortini knarrar Magni Arge um, at meira vald má fáast á handilspolitikkinum. Her mugu vit spyrja: hvussu kann man fáa meira vald enn, at vit ráða einsamøll?
Her koma vit aftur til vanligu undanførsluna hjá Tjóðveldinum. Vit mugu ikki síggja møguleikar í nøkrum. Heldur skulu vit bara leita eftir foringum, sum kunnu fjala, at onki kemur burturúr, og at Føroyar – eisini á hesum yvirtikna økinum – so dyggiliga eru afturúrsigldar.
Edmund Joensen
løgtingsmaður fyri Sambandsflokkinum
RN
Aftur


text:
Hell's Rebels
Erkahertogadømi Ravounel
Erkahertogadømi. Sikken eitt orð. ‘Archduchy’ Ravounel er tann parturin av Cheliax Kintargo hoyrir til. Tað er tykkara kommuna, basically. Cheliax er deilt upp í seks tílíkar, og Ravounel (útalað Rav-o-nel, I guess?) er ein teirra. Nú skrivi eg, at Kintargo er partur av henni, men Kintargo er kinda alt Ravounel. Staðið er ikki beinleiðis tætt bygt.
Hetta er ikki tí nakað feilar landinum. Als ikki. Jørðin er fruktarbar og er samansett av smáum bakkum og grunnum dalum, alt grønt. Trø eru tað nokk av, og havið er pillfult í fiski. Orsøkin at so fá liva í Ravounel (25.000 at best) kemst í stórum mun av tí at tað liggur so avsíðis. Menador fjallaketan sum fer um alla suðursíðuna av staðnum ger tað ikki lættari fyri tilflytarar. Og so er tað eystursíðan… Tú sært ‘Nidal’ á kortinum? Nidal er eitt land vígt til Zon-Kuthon á sama máta sum Cheliax er vígt Asmodeus. Hvat er ein Zon-Kuthon? Zon-Kuthon er Hellraiser. Ongin hevur hug at verða nábúgvi til hatta.
Ikki tí, har er friður millum Nidal og Cheliax, men bestu vinir eru londini ikki.
So hvør stýrir staðnum? Eitt erkahertogadømi má hava ein erkahertoga. Well, í tí almenna, ongin. Ravounel er tann einasti landsparturin av Cheliax sum ikki hevur ein almennan leiðara. Áðrenn borgarakríggi var leiðarin av Ravounel House Sarini (tílík embæti ganga í arv í Cheliax), men Sarini navni er í dag eitt tað ússaligasta í øllum landinum. Tú kanst lesa meira um House Sarini og aðrar aðalfamiljur relevantar til Kintargo her, men sjálva erkahertoga sæti í Ravounel stendur tómt. Ístaðin hevur borgarstjórin í Kintargo fylt tann leiklutin seinastu 80 árini. Lítla íbúgvatali, avbyrgingin frá restini av landinum, og tað at kommunan ikki útflytir annað enn luksusvørur hevur ført til at borgarstjórin í býnum er, unofficially, leiðarin av staðnum. Í eygunum hjá trúnuni er Kintargo alt Ravounel.
Ravounel Forest:
Hesin skógurin er gamal. Hesin skógurin er so gamal, at hann var har áðrenn nakað Ravounel var. Tað er frá honum, at landsparturin yvirhøvur fekk navnið. Hann hevur eisini verði nevndur hvørt einasta negativa lýsingarorð í orðabókini. Seriøst, shit be fucked. Hann er cursed, har spøkir, alskyns ódjór liva har og meira. Ikki eitt stað hampafólk fara.
Menador Keep:
Latum okkum tosa um Menador skarði fyrst. Menador skarði er eini landsvegurin ímillum Ravounel og restini av Cheliax. Hann er ein væl røktur vegur, sum sker beint ígjøgnum Menador fjallaketuna ið annars atskilir Ravounel. Henda fjallektan er annars hvar nógv av silvurinum hjá Kintargo verður útvunnið, og er eisini heim til ikki heilt so fáum bólkum av strix.
Menador Keep liggur miðskeiðis í hesum fjøllunum, og er hálvavegna borg, hálvavegna duravørðabúð. Vegurin er fyri tað mesta breiður, men júst har sum hann smalkar liggur hetta keep, sum ein má ígjøgnum skal man til ella frá Ravounel. Tað er stýrt av House Thrune, og verður nýtt til at regulera trafik og vinna pengar vegna eitt ógvisligt bummgjald.
Vyre
Hov? Har er onki “Vyre” á kortinum. What gives? Nei, Vyre er ein oyggj í ein útnyrðing frá Ravounel, heldur langt vekk. Á Vyre liggur einasti býurin á lítlu oynni, eisini nevndur Vyre. Tað er ikki so forvirrandi sum tað ljóðar; har er onki annað at síggja á oynni enn hesin býur. Hví er hetta relevant fyri Ravounel? Tí Vyre hoyrir til kommuna Ravounel.
Vyre er ikki heilt normalt fyri tjóðina. Oyggin svarar til krúnuna í Cheliax, men samstundis hava íbúgvarnir sjálvstýri. Sambandið millum Cheliax og Vyre líkist faktiskt tí millum Danmark og Føroyar. Fólkið á oynni hava sína heilt egnu mentan og søgu, og rokna seg als ikki at verða partur av Cheliax. Tey hava eitt ringt umdømi og eru enn glaðari fyri frælsi enn vit í Kintargo. So hví spæla vit ikki ein uppreistur har ístaðin? Tí tey hava als ikki rebelska andan í sær. Orsaka av fjarstøðuni frá tjóðini gevur Cheliax teimum fyri tað mesta frið. Bara tey gjalda skattin er trúnan líkaglað; tað er ov dýrt at senda skip og soldátar so langt vekk í tíð og ótíð. Meira krevja íbúgvarnir í Vyre ikki. Hvat gera tey meðni, á sínari lítlu oyggj, í friði og náðum? Dyrka hedonismu. Staðið er definera av ólevnaði og lívsnjótilsi av øllum slagi, onkuntíð av tí óseka, av og á av tí ólógliga, og ofta av tí ónærisliga. Stundum øll trý samstundis. Íbúgvarnir lova, at ein kann njóta alt tað Vyre hevur at bjóða heilt anonymt, eitt tilboð sum freistar mong. Fyri tey flestu er staðið tó lítið meira enn eitt ljótt orð.
Til seinast kann nevnast, at man veit um tríggjar drekar sum reiðrast í Ravounel. Ella kanska skuldi man sagt hetta í tátíð. Man hevur nevniliga ikki hoyrt nakað til teir í mong ár nú. Á hinari síðuni eru drekar kendir fyri sínar áratíggju langar lúrar. Hesir drekarnir eru teir somu nevndir í Urban Sleuth trait’inum tit kunnu taka, og ongin teirra er vinarliga sintur. Ein teirra skal eitast at hava lopið á Kintargo fyri mongum, mongum árum síðani.


text:
Ein yvirlýsing fyrireikað av Almennu Kunningurmiðstøðini hjá Altjóðaliga Bahá'í Samfelagnum, New York.
Hans Thomsen týddi.
Fylgjandi er brot úr bókini "Bahá'u'lláh":
Sum tey nýggju áratúsundini nærkast gerst tað mannaættini umráðandi at finna eina sameinandi hugmynd av, hvussu menniskjað og samfelagið eru vorðin. Hesa seinastu øldina hevur aftursvar mannaættarinnar upp á hesa tilstudling trýst eina røð av hugmyndafrøðiligum kollveltingum oman yvir hana, sum hava skakað okkara verð og nú tykjast at hava pøst seg sjálvar.
Tann eldhugi, sum hetta stríð hevur verið ført við, váttar, hóast úrslitini hava elvt til mótloysi, til fulnar henda tørv. Tí uttan eina felags sannføring um gongdina í mannasøguni og leið hennara, er tað óhugsandi, at til ber at laða eitt støði undir eitt heimssamfelag, sum fjøldin av mannaættini fæst at líta seg upp í hendurnar á.
Ein tílík opinbering kemur til sjóndar í skriftunum hjá Bahá'u'lláh, hesum profetiska persóni 19. aldar, hvørs vaksandi árin er tað merkisverdasta, sum hent er í nútíðar trúarsøgu. Føddur 12. nov. í 1817 í Persia fór Bahá'u'lláh (1) 27 ára gamal undir eitt tiltak, sum so líðandi hevur hugtikið fólk í milliónatali av at kalla øllum fólkasløgum, siðmenningum, tættum og tjóðum í verðini og sum tey hava verið trúgv ímóti. Hetta er eitt av teimum fyribrigdum, sum ikki kann samanberast við nakað annað í samtíðini, men heldur stendst av umskifti í gongdini í tí felags fortið hjá mannaættini. Tí Bahá'u'lláh helt fram, at hann var einki minni enn Guds sendiboð fyri búnaskapi mannaættarinnar, boðarin av einari guddómligari opinbering, ið skuldi fáa tey lyfti, sum givin vóru av eldri trúgvum, at ganga út og sum fer at hava við sær ta andaligu megi og fyritreyt, sum krevst fyri at fáa heimsins fólkasløg at renna saman.
Fyrr enn ikki áttu tað árin, sum lívið hjá Bahá'u'lláh og skriftir hansara longu hava havt, vakt álvarsaman áhuga hjá øllum, sum trúgva, at mannanáttúran í roynd og veru er andalig, og at tann skipanin av gongustjørnu okkara, sum koma skal, má vera fylt av hesum veruleikans sjónarmiði. Próvførslan stendur opin fyri almennari kanning. Fyri fyrstu ferð í søguni hevur mannaættin eina frásøgn tøka, sum kann eftirkannast út í æsir, um framkomuna av einari óheftari trúarskipan og lívssøgu hansara, ið stovnaði hana. Líka so atkomulig er frágreiðingin um ta undirtøku, hesi nýggju trúnni hevur verið fyri, við framkomuni av einum heimsumfatandi felagsskapi, sum longu av røttum kann siga seg at umboða ein ikki so lítlan part av mannaættini.(2)
Tey fyrstu áratíggjuni av hesar øldini fór henda gongdin fram heldur óansað. Skriftirnar hjá Bahá'u'lláh loyva ikki henda ágangandi háttin at vinna sær viðhaldsfólk, sum borið hevur mangan trúarboðskapin so víða. Harafturat tarnaði tann forrættur, sum Bahá'í-rørslan veitti stovnanini av staðbundnum bólkum um allan heim at stórar samansavningar av viðhaldsfólki tóku seg upp í nøkrum landi ella at tann peningur varð samansavnaður, ið kravdist fyri at gera eitt stórfingið upplýsandi arbeiði millum almenningin. Arnold Toynbee, ið var hugtikin av hesum fyribrigdi, ið kanska fór at hava við sær, at ein nýggj alheimstrúgv fór at kykna upp, helt í 1950-árunum fyri, at Bahá'í trúgvin tá mundi vera einum miðalmentaðum vesturheimsbúgva eins kunnug og kristindómurin hevði verið tí samsvarandi stættini í rómsverska heimsveldinum í 2. øld eftir Krist.(3)
Meðan talið á Bahá'í-felagsskapum hevur fjølgast skjótt í mongum londum hesi seinastu árini, er støðan munandi broytt. Nú er neyvan nakað øki eftir í heiminum, har fyrimynd Bahá'u'lláhs fyri lívinum ikki hevur fest røtur. Tann virðing, sum sosialu og fíggjarligu ætlanirnar hjá felagsskapinum eru farnar at vinna sær millum stjórnir, akademikarar og innan Sameindu Tjóðirnar, prógvar uppaftur dyggari, at grund er fyri einari óheftari og álvarsamari kanning av tí tilstudling, sum býr undir einari samfelagsligari umskapan, sum í avgerandi lutum er eitt stakfyribrigdi í okkara heimi.
Eingin óvissa er um, hvussu tann tilstudling, ið hevur elvt hetta av sær, er vorðin. Skriftini hjá Bahá'u'lláh fevna um eina ómetiliga evnarøð av sosialum spurningum, eitt nú hvussu ymisk fólkasløg laga seg hvørt eftir øðrum, javnstøðu millum kynini og avvápning, til slíkar spurningar, sum bera í sær, at insta sálarlív mannaættarinnar verður ávirkað. Upprunatekstirnir - mangir teirra skrivaðir við æhansara egnu hond, aðrir sum fyrisøgn og váttaðir av høvundanum - eru væl og virðiliga varðveittir. Eftir mongum áratíggjum hevur ein miðvís umsetingar- og útgávuætlan gjørt høvuðstilfarið í hesum skriftum atkomuligt hjá fólki allastaðni, á meira enn átta hundrað tungumálum.
Útgáva © 1992: Bókmenta Nevnd Bahá'ía í Føroyum


text:
FM: FREISTIN LONGD! og nú við rættingum
Stóra FM kappingin í frælsum ítrótti verður á Tórsbreyt fríggjadagin 10. juni, kl 15.00, har øll kunnu vera við.
Kappast verður í 100-, 200- og 400 m renning, í longdarlopi og kúlustoyti. Eisini vera kappingar í Racerunning. Tilmelding fer fram á tlf 21 79 75 ella isb@isb.fo og freistin er 8. juni.
Væl møtt á Tórsbreyt fríggjadagin:)
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Farna vikuskiftið skipaði Sørin S. Djurhuus vegna Svimjisamband Føroya fyri lívbjargingardómaraskeiði í Páls Høll í Vági, har tríggir nýggir lívbjargingardómarar fingu prógv. Hartil stóðu fimm lívbjargingarroyndina, sum partur av útbúgvingini hjá teimum trimum dómarum.
Sørin er sum kunnugt einsamallur ‘instruktør-instruktør’ hjá okkum, og tí av góðum grundum í holtur við at seta við, nú Svimjisambandið í desember valdi at yvirtaka skipanina frá dønum. Vit hava brúk fyri alsamt fleiri lívbjargingardómarum, og upp á sikt eisini í øllum førum einum ‘instruktør-instruktøri’ afturat, sum er tann sum undirvísir lívbjargingardómarunum.
Sørin hevur tí saman við øðrum góðum kreftum framleitt undirvísingartilfar til lívbjargingardómaraskeiðið, sjálvsagt við støði í tilfarinum sum danir brúka, men eisini við okkara egnu ískoytum og tillagingum.
Nú í Vági varð hetta fyrsta veruliga føroyska lívbjargingardómaraskeið fyri trimum royndum lívbjargarum, sum á hvønn sín hátt eru væl kendir í svimjiumhvørvinum. Jón Bjarnason er tiltikin høvuðsvenjari hjá Suðuroyar Svimjifelag, Sigurð Marner Simonsen er leiðari í Páls Høll, og Róland Toftum er umframt at vera lívbjargari í Páls Høll, ein hin besti svimjarin sum vit eiga, serliga í bringusvimjing.
Teir fingu undirvísing fríggjakvøld og ein langan leygardag, og skuldu so sunnudag prógva hvat teir høvdu fingið burturúr, við at hvør í sínum lagi at skipa fyri lívbjargingarroynd, meðan Sørin hevði eftirlit við teimum og royndini. Og tað gekk upp á stás – allar fimm ‘prøvakaninurnar’ stóðu lívbjargingarroyndina, umframt ein yngri svimjari sum má bíða til hon verður 17 við at fáa veruligt lívbjargingarprógv.
Nú hava vit so 9 virknar lívbjargingardómarar í Føroyum, umframt eina vaksandi rúgvu av lívbjargarum. Prógvið sum lívbjargingardómari skal endurnýggjast fjórða hvørt ár, og Svimjisambandið, og verða nýggj skeið tí skipað fyri hesum, so hvørt sum Svimjisambandið metur at tørvur er á tí.


text:
Útflutningstiltak í Vinnuhúsinum hósdagin kl. 14.0013. mars 2017
Verkætlanin “Keypið Føroyskt” av bakkastokki29. mai 2012
Vinnan viðgjørdi møgulig ES tiltøk26. mars 2012
Vantandi likviditetur ein forðing fyri vøkstri16. januar 2012
Nýggj vegleiðing um marknaðarføring av umhvørvi og etikki31. januar 2011
Grønar vørur eru góðar handilsvørur5. juli 2010
Túrurin er komin til Afrika28. juni 2010
Gott flogsamband tryggjar búskaparvøkstur3. mai 2010
Umsetningurin hjá ídnaðinum í Danmark framvegis í botni12. apríl 2010
Indonesia verður næsti stóri vakstrarmarknaðurin fyri útflutning22. februar 2010
Nýggj tilbúgving til útflutningsvinnuna15. februar 2010
Vakstrarpakkin - vøkstur og virksemi 23. november 2009
Russland er ein vakstrarmarknaður16. november 2009
ES vil vita, hvaðani fiskurin kemur23. februar 2009


text:
Tíðindaskriv
17.07.2017 - 06:01
Tíðindi > Norðoyggjar - Klaksvík
Klaksvíkar kommuna hevur gjørt avtalu við finskan veitara um nýggjar bátabrúgvar, sum eftir ætlan verða tiknar í nýtslu á vágni í heyst.
Málið um nýggjar bátabrúgvar byrjaði í farnu býráðssetu og ferð er veruliga komin á arbeiðið í hesari setuni. Í fyrstu atløgu verða fimm milliónir krónur brúktar upp á nýggju bátabrúgvarnar, og tað er teknistovan hjá Ósbjørn Jacobsen, sum hevur teknað nýggju bryggjuna.
Signhild V. Johannesen, virkandi borgarstjóri og forkvinna í mentanarnevndini, sum fríggjadagin skrivaði undir avtaluna vegna býráðið, fegnast um verkætlanina, sum eisini kann stimbra mentanarlívið í kommununi.
– Maritimi depilin fer at geva fantastiskar umstøður at njóta sjógvin, sum vit øll hava so tætt at lívinum, uppá ein nýggjan og spennandi máta, sigur Signhild V. Johannesen.
Í arbeiðstilgongdini hevur sambandið við bátaeigararnar í økinum havt stóran týdning og tí hava tey øll havt møguleika fyri at svara spurnarblaði og geva sína meining til kennar.
– Bátaeigararnir eru jú alt annað líka tey, sum koma at brúka bátabrúgvarnar mest, so tað er umráðandi fyri okkum, at tey kenna seg hoyrd í ætlanini, sigur Tummas Lervig, formaður í havna- og vinnunevndini.
Nýggju bátabrúgvarnar eru millum fyrstu stigini í størru heildarætlanini, sum er skapanin av einum maritimum depli við sjóvarmálan í Klaksvík.
- Tað hevur alla tíðina verið ein partur av samlaðu miðbýarætlanini, at maritima umhvørvið skuldi koma til sín rætt, og nýggju bátabrúgvarnar eru ein liður í hesum, so við teimum fáa bátaeigararnir betri umstøður, umframt at vit øll fáa eitt vakrari útsýni við sjóvarmálan, sum við tíðini verður uppaftur snøggari og betri samanhangandi, so hvørt, sum tær mongu verkætlanirnar í miðbýnum taka skap og gerast lidnar, sigur Tummas Lervig.


text:
15. Nýggjárshálvmaratoni, sum Roysnið skipaði fyri í morgun, gav fyri luttakararnar, eina harða byrjan uppá árið. Men rennarar ræðast ikki vind og regn, og tað sást aftur í luttakaratalinum, tá fleiri enn 60 rennarar stóðu á startstrikuni á Funningsfjarðarvegnum, tilreiðar til teir góðar 21 kilometrarnar í strævnum mótvindi út til Tofta kei har málið er. Undir upphitingini var bæði vindur og regn, men tað sleit í beint eftir startin.
63 vælbjálvaðir rennarar, sum hvørki ræðast vind ella regn, leggja til brots
Áðrenn byrjan høvdu vónirnar hjá teimum flestu, um at renna góðar tíðir, fingið eitt skot fyri bógvin. Tí bleiv renningin nokkso taktisk og rólig í oddinum. Eirikur Hansen, sum var tilmeldaður og var favorittur, mátti tíverri geva avboð. Av teimum sum byrjaðu, so vóru tað Sam Vang, sum vann í fjør, og møguliga Julian Gregersen, mettir til oddasessir. Hjá kvinnunm var ein spennandi luttakari við, nevniliga Karina Ottosen, sum vann gull í triathlon á Oyggjaleikunum á Jersey í summar, og harumframt Rigmor N. Arge, sum vann seinast.
Oddabólkurin við Julian, Heina, Sam, Hjalmar, Karinu, Arnfinn og Guttorm er her komin forbí Skipanes
Útleggið var nokkso róligt og komin oman til Skálabotn, var ein bólkur við Sam Vang, Hjalmar Sjóvará, Guttorm Sørensen, Heina Gregersen, Julian Gregersen, Arnfinni Johannessen, Jonhard Larsen og Karinu Ottosen, einar 100 metrar frammanfyri ein bólk við 9 rennarum har m.a. onnur Rigmor N. Arge og Jens R. Weihe vóru við. Komin til Skipanes var munurin millum teir báðar fremstu bólkarnar øktur til einar 200 metrar, og einasta broyting var, at Jonhard lá í seinna bólkinum nú.
Hesin bólkurin við Jonhard, Kaj, Herluf, Páll, Rigmor, Jens, Borgar, Jannick og Egil fylgdist leingi
Komin framvið Lambareiði var støðan óbroytt í oddinum og fylgdust 7 tey fremstu framvegis. Í bólkinum aftanfyri vóru øll við enn og var fjarstøðan til oddin nú umleið 1½ minutt. Eftir vatnpostin eftir góðar 15 kilometrar byrjaðu broytingar at koma í, og øktist ferðin nakað í undanbrekkuni út móti Runavíkini. Sam lat seg úr jakkanum og helt fyri “nú byrjar kappingin”. Julian var nokk einasti í bólkinum, sum kundi fylgt við Sam, men hann valdi at taka tað róligt í morgun og lat Sam fara, og var Sam skjótt klárt á odda. Guttorm setti eisini ferð og kom at liggja á øðrumplássi, men komin út til Runavíkar vóru Julian og Heini við síðuna av honum og Hjalmar var stutt aftanfyri. Arnfinn og Karina høvdu mist.
Sam helt sína tryggu leiðslu á mál og vann við 1.33.08. Í undanvindinum eftir kei’ini í Runavík setti Guttorm aftur ferð á, og slapp leysur hjá Julian, Heina og Hjalmar. Endin varð, at Guttorm gjørdist nummar tvey bert 11 sekund frammanfyri Heina og Julian.
Hjá kvinnunum bleiv nokkso tætt í oddinum tá avtornaði og styttist tað alsamt seinastu kilometrarnar ímillum Karinu og Rigmor, men vinnari gjørdist Karina við 1.36.56, og var hon bert 12 sekund frammanfyri Rigmor, sum fekk 1.37.08. Á triðjaplássi kom Birna Mohr Joensen.
Eftir renningina bjóðaði Roysnið kaffi/te og heitar vaflur í Tofta Skúla áðrenn heiðursmerkjahandanin fór fram.
Øll úrslitini finnast niðanfyri og myndir sum Hanna Egilsdóttir tók finnast her: Nýggjárshálvmaraton 2016 og myndir, sum Jóannes N. Poulsen tók finnast her: Nýggjárshálvmaraton 2016
Næsta rennikapping verður í Sørvági 16. januar, tá Frælsi skipar fyri 4. umfari í TF Vetrarkappingini.


text:
Krubban og krossurin, sum jarnbrot
Tvey av aðalsymbolunum í kristindóminum eru krubban og krossurin. Bæði eru tekin um hjálparloysi og avmakt. Hjálparleysa barnið í krubbuni eru eitt kosmiskt neyðarróp til Guðs og til menniskju: Hjálp mær, hjúkla um meg! Krossurin er eitt kosmiskt tekin um kærleikan, ið offrar alt – Skaparin, ið sýnir sítt veldi í síni avmakt. Krossurin er eisini mótmælið Skaparans móti øllum jarðiskum veldi og valdsnýtslu.
Kristni boðskapurin hongur í millum hesi bæði, krubbuna og krossin. Kærleikan, ið kom til okkara í barninum, og kærleiki, ið fullgjørdi verkið á krossinum, og fekk innsigli Skaparans páskamorgum.
Kortini hevur kristni boðskapurin, krubban og krossurin verið nýtt sum valdsvápn, sum kúðannareyðkennir og sum jarnbrot gjøgnum alla ta kristnu søguna. Og heldur ikki um okkara leiðir er tað frítt fyri at so er! Tinglimir smæðast ikki fyri av avreiða moral fyri tosk, trúarsannføring fyri tunellir og Jesus fyri hægri avgjøld á ymiskar vørur.
Aðalsymbolini, hjálparleysa barnið í krubbuni og líðandi deyðadømdi maðurin á krossinum, hava verið býtt um við valdsgerðir, valdsmisnýtslu, kúgan, diskriminatión og rossahandlar av ringasta slag.
Í landinum har einglarnir sungu:”Friður á jørð, og í menniskjum góður tokki!” hevur valda ófriður líka síðani, tí bara tey fæstu hava fatað, at friðurin, jólafriðurin eigur at koma innanífrá í okkum menniskjum. Uttan frið innaní okkum sjálvum, verður ongin friður rundan um okkum!
At gera kristindómin til lógarreligión og rossahandil, verður aldrin kristindómur, tí kristindómurin eigur at spríkja innanífrá í okkum sjálvum, sum ein guðdómlig náðinnar og kærleikans kelda. Sjálvandi er tað neyðugt at hava lógir og reglur í einum skipaðum samfelag. Men, lógir og reglur skapa ikki eitt kristi samfelag! Eyðmjúk, virðandi og elskandi menniskju eru fortreytin fyri einum kristnum samfelag.
Krubban og krossurin eru ikki jarnbrot ella valdstól, men ein bøn til Skaparans um kærleika, og eini boð frá Skaparanum um kærleika – í hesum báðum er jólafriðurin!
Bergur Jacobsen
Bergur Jacobsen er føddur og uppvaksin á Stongunum í Klaksvík. Útbúgvin prestur frá Chichester Theological College, University of Southampton. Hevur verið prestur á Sandi, við donsku Kirkjuna í London, i Ordrup og í Føroysku Kirkjuni í Keypmannahavn. Starvaðist í Útvarpinum í átta ár, og var landstýrismaður fyri Sjálvstýrisflokkin í tvey ár. Bergur hevur ongantíð sæð ein heilan fótbóltsdyst, men spælt í nógvum hornorkestrum. Bergur hevur eisini verið blaðstjóri á Norðlýsinum og á Tingakrossi eitt stutt skifti.
Sólfinn Hansen
Sólfinn Hansen er føddur í 1978 og starvast í løtuni á Tekniska Skúla í Klaksvík. Hann er upprunaliga úr Klaksvík, nú búsitandi á Kambsdali. Hann er útbúgvin cand.mag. í føroyskum og søgu og B.S.Sc. í stjórnmálafrøði. Hevur síðani 2003 undirvíst á studentaskúla, HF, handilsskúla, tekniskum skúla og á Fróðskaparsetrinum. Sólfinn er eisini limur í Málráðnum.
Mimmy Vágsheyg
Mimmy Vágsheyg er fødd í 1980 og uppvaksin á Lítlu Brekku í Klaksvík. Miðlingur av trimum systrum. Ein rokalig smágenta við stórum krúllutum hári - hon sum rann, súklaði og tuskaði við dreinginum frá morgun til kvøld. Hon lýsir seg sjálva sum mamma og leikandi venjari. Angrar bert tað hon ikki fekk gjørt. Hon siterar ofta Astrid Lindgren - “Hatta havi eg ikki roynt fyrr, so tað dugi eg heilt vist!”. Orð sum “ógjørligt” finnast slet ikki í hennara verð - naïv og "Optimist by Choice". Pausa er eitt pitstop, til at kunna fyrireika segat kunna drøna avstað aftur.
Bergur Jacobsen
Bergur Jacobsen er føddur og uppvaksin á Stongunum í Klaksvík. Útbúgvin prestur frá Chichester Theological College, University of Southampton. Hevur verið prestur á Sandi, við donsku Kirkjuna í London, i Ordrup og í Føroysku Kirkjuni í Keypmannahavn. Starvaðist í Útvarpinum í átta ár, og var landstýrismaður fyri Sjálvstýrisflokkin í tvey ár. Bergur hevur ongantíð sæð ein heilan fótbóltsdyst, men spælt í nógvum hornorkestrum. Bergur hevur eisini verið blaðstjóri á Norðlýsinum og á Tingakrossi eitt stutt skifti.


text:
Tá ið eg fekk greinasavnið "Listamál" eftir Kinnu Poulsen upp í hendurnar, undraðist eg ikki sørt. Eg visti, at Kinna var á veg við einum savni av ummælum, men eg visti ikki, hvat ið eg hevði væntað mær. Í hvussu er ikki ta bók, sum eg nú sat við. Bókin er í stórum broti, eitt vet lægri enn A-4 og eitt vet breiðari. "Listamál" er ikki innbundin, men prentað á so tjúkt, hálvblankt pappír og við so stívari kápu, at tað næstan tykist so. Perman er ein framúr fotomynd hjá &Aacut
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir